พักหลังนี่ต้องยอมรับว่า การไปทานกาแฟอเมซอนนี่ ต้องแอบทำใจครับ รสชาติแต่ละสาขา ออกแนวแกว่งๆ บ้าง บางทีหอมเข้มข้น บางทีหวานนมผสมน้ำ บางทีจืดเป็นซุปกาแฟ ร้านนี้เราก็ต้องมาลองดูเช่นกัน

วันนี้มาลองแล้ว มีทั้งโอเคและไม่โอเคครับ  
พนักงาน โอเค (แทบจะทุกสาขา) พยายามแจกรอยยิ้ม และทักทายได้กันเองมาก แถมบรรยากาศของร้านนี้น่ารักน่าชังครับ ดูดี น่านั่ง ทำให้บรรยากาศร่มรื่นขึ้นเยอะ เหมือนนั่งในป่าอเมซอนอย่างไรอย่างนั้น

อย่างไรก็ตามรสชาติของกาแฟ เป็นสิ่งที่ผมขบคิด เพราะจะเรียกได้ว่า อร่อยก็อร่อย แต่ถ้าเทียบกับกาแฟอเมซอนอื่นๆ  หรือเทียบกับความคาดหวังของผม  ผมเป็นคนคาดหวังสูง เลยมีความรู้สึกว่า รสชาติกาแฟ ขาดๆ เกินๆ ไปนิด หวานนำ และมีรสกาแฟตาม ยังไม่กลมกล่อมนัก แต่.... ย้ำ นะครับ ว่า ยังอร่อยอยู่ แต่ผมหวังไว้สูงกว่านั้น เลยออกอาการหนักใจหน่อยนึง คือ ไม่ผ่านตรงความหอมของเม็ดกาแฟ เพราะมันดรอปลงไปแล้ว แน่นอนว่า ความหวานแซงหน้าแน่นอนครับ ทำให้มีรสชาติ 2 ชั้น ตีคู่กันมา คือ รสกาแฟ และรสของความหวาน  ยิ่งทิ้งไว้ในรถนี่ แหม่ พูดไม่ออก บอกไม่ถูกทีเดียวเชียวครับ



